***DOP skaidrojošais* *apraksts***

***DARBU ORGANIZĀCIJA OBJEKTĀ***

***Būvdarbu laikā jāievēro:***

* LV Darba aizsardzības likums;
* MK Nr. 92 “Darba aizsardzības prasības veicot būvdarbus”;
* MK Nr. 500 “Vispārīgie būvnoteikumi”, IX sadaļa;
* MK Nr. 660 "Darba vides iekšējas uzraudzības veikšanas kartība";
* MK Nr. 333 “Noteikumi par Latvijas būvnormatīvu LBN 201-15 “Būvju ugunsdrošība”.

Šo normatīvu, noteikumu un standartu nosaukšana ir tikai pārskats par izmantotajiem dokumentiem, kur var nebūt uzskaitīti visi izmantotie dokumenti.

1. ***Būvlaukumu raksturojošie parametri***

Būvdarbus plānots veikt īpašumā Kūdras ielā 14, Olaine, Olaines nov. Zemes gabala kopējā platība ir

Būvprojekta risinājumi paredz esošās daudzdzīvokļu ēkas siltināšanu. Būvprojekts izstrādāts balstoties uz Pasūtītāja uzdevumu, ēkas energosertifikātu un tehniskās apsekošanas atzinumu, ēkas inventarizācijas materiāliem, kā arī foto fiksācijām.

1. ***Būvdarbu veikšana***

Būvdarbi veicami atbilstoši izstrādātajai dokumentācijai, kā arī ievērojot spēkā esošos normatīvos aktus. Darba aizsardzības pasākumi jāveic saskaņā ar MK noteikumiem Nr. 92 “Darba aizsardzības prasības veicot būvdarbus”. Darbu organizācija jāveic atbilstoši LV “Darba aizsardzības likums”, no kura iziet papildinājumu prasības MK noteikumi Nr. 600 “Darba vides iekšējās uzraudzības veikšanas kārtība” un MK noteikumi Nr. 238 “Ugunsdrošības noteikumi”.

Pirms būvdarbu uzsākšanas būvuzņēmējam ir jāizstrādā Darbu veikšanas projekts (DVP), precizējot detalizētu montāžas vai demontāžas aprakstu. Montāžas precizitāti noteikt ne mazāku kā to nosaka LBN un izgatavotāja tehniskās prasības.

Būvlaukuma zona jānorobežo ar pagaidu žogu vai signāllenti. Nožogojums jāatzīmē ar drošības zīmēm atbilstoši MK 2002. gada 9. decembra noteikumiem Nr. 400 “Darba aizsardzības prasības drošības zīmju lietošanā”. Būvprojektā un DOP sadaļā nav norādītas atsevišķas bīstamās zonas, taču būvuzņēmējs ir atbildīgs par būvdarbu laikā radušos bīstamo zonu norobežošanu. Tādā gadījumā tās jāapzīmē atbilstoši normatīvajiem aktiem par drošības zīmju lietošanu darba vietās.

Būvlaukuma teritorijā aizliegts atrasties nepiederošām personām. Lai to nodrošinātu, pēc nepieciešamības objektā jānodrošina apsardze un/vai video novērošana.

Būvdarbu laikā ēka tiks ekspluatēta, tāpēc jānodrošina visi nepieciešamie drošības pasākumi veicot būvdarbus.

Tehnoloģisko transportu un būvniecības metodes, ņemot vērā darba apstākļus un būvuzņēmuma rīcībā esošo tehniku, jāparedz "Darbu veikšanas projektā (DVP), ko izstrādā būvuzņēmējs pirms būvdarbu uzsākšanas.

Darbu veikšanas projektu būvuzņēmējs saskaņo ar pasūtītāju, būvuzraugu (ja attiecināms) un autoruzraugu.

1. ***Būvdarbu kalendārais grafiks***

Būvniecības laikā būvuzņēmējs izstrādā atsevišķus DVP tekošajiem darbiem. Atsevišķs DVP tiek iesniegts 2-3 nedēļas pirms darbu veikšanas. To saskaņo ar autoruzraugu un būvuzraugu, ja attiecas. Būvuzņēmējam, uzsākot būvdarbus, jāsagatavo detalizēts kalendārais grafiks, kā arī plānotā naudas plūsma. Papildus jānorāda piesaistīto darbinieku daudzums un to darbu veids. Darbu veikšanas kalendārais grafiks būvdarbu laikā ir precizējams atbilstoši situācijai.

Materiālu piegāde būvobjektā veicama saskaņā ar būvdarbu veicēja izstrādāto darbu veikšanas kalendāro grafiku. Materiālu uzglabāšana būvdarbu ģenerālplānā norādītajā vietā vai ēkas daļās, kur nenotiek būvdarbi, to saskaņojot ar ēkas īpašnieku.

1. ***Būvgružu apsaimniekošana***

Būvuzņēmējam, uzsākot darbus, jāslēdz līgums ar atkritumu apsaimniekošanas kompāniju. Bīstamo būvgružu utilizācijai (tai skaitā azbestu saturošo atkritumu) utilizācijai slēdzams līgums ar sertificētu būvgružu utilizācijas firmu, kurai ir attiecīgas atļaujas.

1. ***Darba aizsardzības plāns***

Darbaaizsardzības plāns tiek izstrādāts atbilstoši MK noteikumiem Nr. 92 “Darbu aizsardzības prasības veicot būvdarbus” un “Darba aizsardzības likumam”. Uzsākot būvdarbus būvuzņēmējs ir atbildīgs par darbu aizsardzības plāna izstrādi ņemot vērā darbaspēka un tehnoloģiskā aprīkojuma kapacitāti.

Būvdarbu laikā par darba aizsardzību un ugunsdrošību būvlaukumā atbild darbu vadītājs.

Būvlaukumā jānodrošina brīva pārvietošanās darbiniekiem un nepieciešamajam tehniskajam transportam. Materiālu pārvietošana, nokraušana un izmantošana nedrīkst apdraudēt darbinieku drošību.

***Būvdarbu ietekme uz blakus esošām ēkām un zemes gabaliem***

Būvdarbu laikā ēka tiek ekspluatēta, taču darbi nepasliktina ēkas esošo konstrukciju noturību. Ēka ir sasaistīta ar ēku Kūdras 16. Ēkas Kūdras ielā 14 energoefektivitātes uzlabošanas pasākumu ietveros nepieciešams daļēji demontēt blakus ēkas (Kūdras 16) dekoratīvo apdari – plastmasas dekoratīvie dēlīši.

Ēkai piekrītošais zemes gabals pēc būvdarbu pabeigšanas jāsaglabā ne sliktākā stāvoklī, kā tas ir pirms būvdarbu veikšanas.

***Inženierkomunikācijas***

Ēka ir pieslēgta pilsētas inženierkomunikācijām - aukstā ūdens apgāde, karstā ūdens apgāde, gāzes pieslēgumam, kanalizācijai, elektroapgādei, vājstrāvas tīkliem. Būvdarbu laikā jānodrošina esošo inženierkomunikāciju aizsardzība un saglabāšana ne sliktākā stāvoklī kā tas ir pirms būvdarbu veikšanas. Esošie gāzes vadu ievadi saglabājami, veidojot ailes siltumizolācijas slānī.

Būvdarbu laikā jāizvērtē pagaidu pieslēguma vietas būvdarbu veikšanas nepieciešamībai. Tās jāsaskaņo ar ēkas īpašnieku.

***Iespējamie riska faktori būvlaukumā***

Būvlaukumā iespējamie riska faktori saistīti ar darbu augstumā virs 1,5 m (fasāžu siltināšana, arī pagraba pārseguma siltināšana), kas var radīt ietekmi uz būvdarbu veicēja veselību un drošību, gadījumā ja netiek ievēroti visi nepieciešamie darba drošības pasākumi un netiek izmantoti atbilstoši darba aizsardzības līdzekļi.

Ja darbuzņēmējs nav kompetents pret kādu no veicamo darba aizsardzības pasākumu, tad detalizētus ieteikumus var saņemt konsultējoties Valsts darba inspekcijā, pie būvinspektora vai būvvaldē.

***Teritorijas norobežošana, atbildības***

Pārbūvējamās ēkas tuvumā nepieciešama vieta īslaicīgai būvmateriālu un demontēto materiālu uzglabāšanai un nokraušanai, kā arī jānodrošina vieta būvgružu konteinerim. Visā būvdarbu laikā būvlaukums jānorobežo ar pagaidu žogu vai signāllenti, kā arī jānodrošina teritorijas apzīmēšana ar nepieciešamajām drošības zīmēm, lai garantētu darbinieku drošību.

Būvlaukuma pagaidu būves, pārvietojamie konteineri strādnieku sadzīves vajadzībām, darbu vadītāja pārvietojams konteineru tipa ofiss, biotualete novietojami būvlaukuma ziemeļu daļā norobežotā būvlaukuma zonā.

Būvlaukumā veicamos darba aizsardzības pasākumus vada un koordinē ģenerālais darbuzņēmējs, un tā pienākumi noteikti MK noteikumus Nr. 92 “Darba aizsardzības prasības veicot būvdarbus”.

Būvdarbu veikšanu var uzsākt pēc atzīmes saņemšanas paskaidrojuma rakstā un nepieciešamo sagatavošanās darbu izpildes.

Būvdarbu veicējs visā būvdarbu laikā atbild par:

* *Būvlaukuma norobežošanu un uzturēšanu;*
* *Brīvi pieejamām darba vietām;*
* *Tehnoloģisko iekārtu un mašīnu tehnisko stāvokli;*
* *Materiālu zonu iekārtošanu un marķēšanu;*
* *Bīstamo materiālu pareizu izmantošanu un transportēšanu;*
* *Atkritumu un būvgružu savākšanu, šķirošanu un transportēšanu. Būvlaukumā neuzglabāt lielu daudzumu atkritumus un būvgružus;*
* *Darbinieku informēšanu par izmaiņām būvniecības grafikā vai būvprojektā;*
* *Darbinieku informēšanu par darba drošības pasākumiem;*
* *Darba vietas piemērošanu prasībām par trokšņa līmeņa ievērošanu un risku, kas saistīts ar nokrišanu;*
* *Darbinieku nodrošināšu ar pārģērbšanās un atpūtas telpām;*
* *Pirmās palīdzības sniegšanu.*

Uzsākot būvdarbus darbu vadītājam jāorganizē instruktāža par ugunsdrošības noteikumiem darbam ar elektroierīcēm, apmācībām ar ugunsdzēšamo aparātu. Piekļūšanai vai piebraukšanai pie būvlaukuma ugunsdzēsības inventāra jābūt brīvai.

Ugunsdrošības pasākumi būvobjektā organizējami atbilstoši MK noteikumu Nr. 238 “Ugunsdrošības noteikumi” prasībām.

***Darba aizsardzības pasākumi būvdarbiem ar paaugstinātu risku***

Būvdarbu laikā ir paredzēts uzstādīt sastatnes, un darbi tiks veikti augstumā virs 1,5m, līdz ar to ir jāievēro darba aizsardzības pasākumi darbam augstumā.

Pirms uzsākt darbu augstumā, jānovērtē attiecīgās darba vides riskus atbilstoši normatīvajiem aktiem par darba vides iekšējās uzraudzības kārtību un jānosaka pasākumi darba vides riska samazināšanai vai tā novēršanai. Veicot darbu augstumā, darba virsmu nožogo vai nostiprina, lai tā būtu stabila, nekustīga un neradītu risku drošībai un veselībai. Ja novērtējot darba risku, konstatēts, ka nevar ievērot minētās prasības, uzņēmējam ir jānodrošina darba aprīkojums, kas ir vispiemērotākais drošas vides radīšanai un uzturēšanai un kura izmēri un konstrukcija ir piemērota darba veidam un paredzamajai slodzei un ļauj droši pārvietoties.

Pārvietošanās starp piekļūšanas līdzekļiem un darba platformām nedrīkst palielināt kritiena risku.

Veicot darbu augstumā izmanto kolektīvos aizsardzības līdzekļus – stacionāros aizsardzības līdzekļus, tai skaitā aizsagnožogojumu, drošības platformas. Aizsargnožogojuma horizontālo malu paredzēt trīs līmeņos – augšējā marga vismaz 1,00 m augstumā, starpmargas vismaz 0,50 m augstumā, kājlīste vismaz 0,15 m augstumā.

Maksimālā vertikālā statiskā slodze uz kāpnēm nedrīkst pārsniegt ražotāja noteikto maksimālo slodzi darba pozīcijā.

1. ***Būvlaukuma sagatavošana un iespējamā darbu secība***

Atbildīgais būvdarbu veicējs būvlaukuma teritorijā iezīmē un norobežo bīstamās zonas. Par būvlaukuma darba organizāciju, iekšējo kārtību un apsardzes noteikumiem atbild būvdarbu vadītājs.

Piebraukšana būvobjektam tiek nodrošināta pa esošo iebrauktuvi zemes gabalā. Būvlaukuma teritorijā materiālu pārkraušana paredzēta manuāli vai izmantojot maza izmēra tehniku.

Būvmateriālu un būvkonstrukciju īslaicīga uzglabāšana nodrošināma zemes gabala robežās šim nolūkam paredzētajā uzglabāšanas laukumā. Būvmateriālu izvietošana veicama ņemot vērā apsvērumus par optimālu materiālu izvietojumu, lai netiktu traucēta transporta kustība un būvdarbu veikšana. Materiālu krautni veidot tā, lai netiktu traucēta pārvietošanās dažādām tehnikas vienībām.

Lielgabarīta būvmateriālu un būvizstrādājumu piegādes objektā organizē atbildīgais būvdarbu vadītājs, saskaņojot to ar pasūtītāju un būvuzraugu (ja attiecināms) un ņemot vērā būvniecības darbu kalendāro grafiku, lai tiktu nodrošināta kravu izkraušana, nekavējot būvniecības darbus.

Atbildīgajam būvdarbu vadītājam ir šādi pienākumi:

* Pārbaudīt piegādāto būvizstrādājumu pavaddokumentāciju un tās atbilstību būvniecības normatīvajiem aktiem, kā arī atbilstības apliecinājumu esamību;
* Nepieļaut tādu reglamentētās sfēras būvizstrādājumu iebūvēšanu, kuriem nav atbilstības apliecinājuma;
* Pēc Patērētāju tiesību aizsardzības centra amatpersonas pieprasījuma uzrādīt piegādāto un iebūvēto būvizstrādājumu pavaddokumentus un reglamentētās sfēras būvizstrādājumu atbilstības apliecinājumus.

Būvdarbu veikšanai būvlaukumā uzstādāms būvlaukuma birojs, t.i. viens konteineru tipa vagoniņš, 1 pārvietojama BIO tualete, būvlaukuma ugunsdzēsības komplekts 1 gab. darbinieku pārģērbšanās telpas, kā arī slēgta materiālu nokraušanas vieta, kas jāsaskaņo ar ēkas īpašnieku un pēc nepieciešamības jāorganizē esošās ēkas telpās.

Būvlaukuma nodrošināšanai būvlaukuma teritorijā jāierīko atklātais materiālu nokraušanas laukums un jāparedz vieta būvgružu konteinerim. Pie būvlaukuma jāuzstāda būvdarbu brīdinošas zīmes.

Galveno būvdarbu veikšanas secība:

* Būvlaukuma sagatavošanas darbi;
* Fasādes siltināšana, t.sk. logu un durvju montāža, balkonu atjaunošana, jumta siltināšana;
* Pamatu un cokola siltināšana;
* Pagraba pārseguma siltināšana;
* Teritorijas labiekārtojums, t.sk. apmales ap ēku atjaunošana.

1. ***Vides aizsardzības pasākumi***

Būvuzņēmējam jāveic visi nepieciešamie pasākumi, lai nodrošinātu Vides aizsardzības likumu un noteikumu izpildi visā būvniecības laikā. Būvniecības laikā nedrīkst pieļaut nekādu videi bīstamu vielu noplūdi dabā. Ja noplūde ir notikusi, ir jāveic visi iespējamie paskumi negadījuma seku likvidēšanai, lai samazinātu videi radušos piesārņojumu. Būvniecības procesa laikā ir jāseko līdzi tam, lai nenotiktu nekādas eļļas noplūdes no darba procesā iesaistītajiem mehānismiem.

Darba teritorija jānodrošina ar pārvietojamo biotualeti. Būvuzņēmējam jānoslēdz atbilstošs līgums par biotualešu uzstādīšanu un apkalpošanu.

Būvniecības objekts un tā apkārtnē esošie ceļi un teritorija jāuztur tīra, lai transporta un citas tehnikas pārvietošanās rezultātā neveidotos putekļi.

Būvobjektā jāizmanto instrumenti, kam ir CE marķējums un ar mazāku trokšņa izplatību, kā arī nedrīkst lietot bojātus instrumentus. Būvniecības gaitā jāizvēlas iekārtas ar mazāku vibrācijas līmeni.

Būvdarbu laikā būvobjektā jāizmanto LR sertificēti un standartiem atbilstoši materiāli un izstrādājumi.

1. ***Beigu norādījumi***

Būvuzņēmējam pirms būvdarbu uzsākšanas jāizstrādā Darbu veikšanas projekts (DVP).

|  |  |  |  |  |  |
| --- | --- | --- | --- | --- | --- |
| Sastādīja: | **J.Jaunsleinis** |  |  |  |  |
|  |  |  | (paraksts) |  | (datums) |
| Projekta vadītāja: | **G.Ābelīte;**  **sert. nr. 1-00180** |  |  |  |  |
|  |  |  | (paraksts) |  | (datums) |